Kultura, 15.5.2013


Naslov: Konservatorsko-restavratorske delavnice
Napoved za voditelja:

Grad Brestanica in Mestni muzej Krško sta lani ob zaključku obnove gradu Rajhenburg pripravila zelo uspešne in odmevne konservatorsko-restavratorske delavnice. Na njih je sodelovalo več kot 60 udeležencev iz vse Slovenije, vse od študentov do upokojencev. Ker so bili vsi nad delavnicami navdušeni, so jih pripravili tudi letos.

T- Iz Brestanice GORAN ROVAN /

X- Snemalec in montažer Tomi Naglič /

Odziv na letošnje konservatorsko restavratorske delavnice sicer ni bil tak kot preteklo leto, kljub temu so organizatorji z njim zadovoljni.

T- ALENKA ČERNELIČ KROŠELJ/
X- kustosinja Mestnega muzeja Krško /

"Tukaj imamo letos 22 udeležencev, spet iz celotne Slovenije. Tako da lahko res intenzivno delajo na dveh lokacijah, na gradu Rajhenburg in tudi v Valvasorjevem kompleksu spodaj v Krškem."
T- JOŽE DREŠAR /
X- strokovni vodja konservatorsko restavratorskih delavnic /
"Imamo delavnice v treh sklopih, prvo je načrtovanje konservatorsko restavratorskih posegov, drugo je izvedba konservatorsko restavratorskih posegov in tretje je vzdrževanje že obnovljenih objektov. Namenjene so širši populaciji. Vabila so bila sicer poslana tako Restavratorskemu društvu, fakultetam, tako da jim tud pestrost slušateljev je s tem zagotovljena."
Med udeleženci je tudi precej takšnih, ki so bili na njih že lani.

T- JELKA ZIDARIČ /
X- udeleženka konservatorsko restavratorske delavnice /

"Ker je zlo tko zanimivo, raznoliko delo, velik novga se naučiš, prijetna doživetja, tko. Za upokojence je to neki tazga posebnega, lepega. Zakaj kamen? Kamen, ker je kamen en tak naraven material, ki mi je od nekdaj všeč in bi se rada naučila, da bi tud sama znala kej naredit."
Delavnice so organizatorji letos posvetili mednarodnemu dnevu muzejev in stoletnici spomeniškega varstva. 

